แบงก์โน้ตส์
การประชุมร่วมกับภาครัฐและเอกชนของรัฐบาล ที่มี กิตติรัตน์ ณ ระนอง รองนายกรัฐมนตรี
27 ต.ค. 2554

ก้านคอคลับ
555....การประชุมร่วมกับภาครัฐและเอกชนของรัฐบาล ที่มี กิตติรัตน์ ณ ระนอง รองนายกรัฐมนตรีและ รมว.พาณิชย์ กับ ธีระชัย ภูวนาถนรานุบาล รมว.คลัง เพื่อรับฟังความคิดเห็นภาคธุรกิจก็โดนดี




ผู้แทนสภาหอการค้าไทย สภาอุตฯ ต่างออกหมัดชุดเข้าปลายคางรัฐบาลหลายหมัด
พงษ์ศักดิ์ อัสสกุล ประธานสภาหอการค้าฯ ออกหมัดตรงว่า เหตุการณ์ที่ผ่านมา พบว่าผู้ประกอบการต่างประเทศไม่ได้รับทราบข้อมูลโดยตรงใดๆ จากรัฐบาลเลย ทำไม?
พยุงศักดิ์ ชาติสุทธิผล ประธาน สภาอุตฯ เตะก้านคอโครมเบ้อเริ่ม “เราเห็นด้วยกับมาตรการปล่อยสินเชื่อของรัฐบาล แต่อย่างไรก็ตาม เนื่องจากการปล่อยสินเชื่อเกี่ยวกับธนาคารพาณิชย์เอกชน จึงอยากให้รัฐบาลเร่งรัดให้ธนาคารปล่อยเงินกู้เข้าระบบโดยเร็ว.... เพราะที่ผ่านมา แม้ว่ามีการพูดเกี่ยวกับวงเงินสินเชื่อเยอะ แต่ในทางปฏิบัติพบว่า การปล่อยสินเชื่อจริงเกิดขึ้นน้อยมากหรือไม่เกิดขึ้นเลย...” 
โดนไปแบบนี้ ล้มทั้งยืนนะซิ